Olga Dysthe

Olga Gerd Dysthe (født 9. oktober 1940 i Asker) er professor i pedagogikk ved Universitetet i Bergen. Hun er spesielt kjent for sitt engasjement for prosessorientert skrivepedagogikk og for praksisorientert læringsforskning.


== Utdanning og virke ==
Olga (Øvreberg) Dysthe tok artium ved Firda Gymnas i 1960, lærerprøve i Bergen i 1963 og ble magister i litteraturvitenskap i Tromsø i 1975 på avhandlingen Soge og etisk fostring : barnebokforfattaren Johannes Heggland. Hun var adjunkt i Åsane fra 1964 til 1968 og lektor i Tromsø fra 1975 til 1989. Hun var også praksislærer ved Universitetet i Tromsø fra 1981 til 1989. Hun tok doktorgraden i anvendt språkvitenskap på en studie av hvordan lærere brukte skriving og samtale som redskap for læring. Fra 1994 har hun vært ansatt i utdanningsvitenskap ved Psykologisk fakultet, Universitetet i Bergen, der hun har arbeidet med universitetspedagogikk og vært med å bygge opp pedagogikkfaget. Hun har skrevet og redigert 7 bøker og publisert en lang rekke artikler både på norsk og engelsk om læring og undervisning, spesielt om skriving, vurdering, veiledning og bruk av teknologi for å fremme læring. I 2006 deltok hun i finalerunden for SFF (Senter for fremragende forskning): i-TELL (Intermedia Technology Enhanced Lifetime Learning); ledet av professor Barbara Wasson


== Verv ==
Medlem av Grunnskolerådet
Medlem av Mellomkirkelig råd for Den Norske Kirke1986-97
Medlem av Rådet i Det Lutherske Verdensforbund1990-97
Medlem av Vetenskapligt Råd, Stockholm Institute for Education
Medlem av Norgesnettrådets Spesialkompetanse­gruppe for digitale mapper
Medlem av evalueringsgruppen for Kvalitetsreformen i høyere utdanning I Norge: et NFR-finansiert forskningsprosjekt  (2003–2007)
Medlem av TRANSFORM, ledet av Barbara Wasson: et  NFR-finansiert forskningsprosjekt om Læring og IKT i høyere utdanning (2004–2007)
Medlem av Editorial Board i de internasjonale tidsskriftene Educational Research Review og International Journal for the Scholarship of Teaching & Learning og av redaksjonsrådet i det norske universitetstidsskriftet UNIPED.
Gjesteprofessor ved  Graduate School of Education, UCSB, Ca. USA. Vårsemesteret 2006 og ved Graduate School of Education, University of Bristol, UK Høstsemesteret 2005


== Bibliografi ==
Dysthe, O (1987/1993) 'Ord på nye spor. Innføring i prosessorientert skrivepedagogikk 1987 ISBN 82-521-3007-0 Revidert utgave 1993 m. Mari-Ann Igland. Det Norske Samlaget.
Dysthe, O. (1995) Det flerstemmige klasserommet. Ad Notam/Gyldendal. Svensk oversettelse: Studentlitteratur 1996, Dansk oversettelse Klim 1997.
Dysthe, O. (1996) (red.) Ulike perspektiv på læring og læringsforskning. Cappelen.
Dysthe, O., Hertzberg, F., Hoel, T.L. (2000) Skrive for å lære. Skriving i høyere utdanning. Abstrakt forlag. Revidert og utvidet utgave 2010.
Dysthe, O. (2001) (red.) Dialog, samspill og læring. Abstrakt forlag. Svensk oversettelse: Studentlitteratur 2003. Dansk oversettelse: Klim 2003.
Dysthe, O. og Engelsen, K.S. (red) (2003)Mapper som pedagogisk redskap – perspektiver og erfaringer. Abstrakt forlag ISBN 82-7935-076-4
Dysthe, O. & Samara, S. (red.) 2006 Forskningsveiledning på master- og doktorgradsnivå. [Research supervision at master and PhD level] Oslo: Abstrakt forlag.
Dysthe, O., Bernhardt, N. & Esbjørn, L. (2012) Dialogbasert undervisning. Kunstmuseet som læringsrom. Fagbokforlaget. (Oversatt til dansk 2012, engelsk 2013 og spansk 2013)


== Eksterne lenker ==
(no) Publikasjoner av Olga Dysthe i forskningsdokumentasjonssystemet CRIStin
(no) Publikasjoner av Olga Dysthe i BIBSYS
Dysthes side hos Universitetet i Bergen
Mi inspirasjonskjelde Olga Dysthe fortel til «På Høyden» om kva som inspirerte henne til ei akademisk karriere


== Kilder ==
Hvem Hva Hvor 1991 side 121